open-index/open-wikipedia-markdown huggingface dataset:
היכל הספורט רלף קליין

**היכל הספורט ע"ש [[רלף קליין]]** הוא אולם ספורט משולב המשמש כאולמה הביתי של קבוצות הכדורסל של אליצור יבנה המשחקת בליגה הארצית בכדורסל. אולם רלף קליין החליף את האולם העירוני הישן ברחוב שבזי, ששימש את אליצור יבנה כאולם בית מתחילת שנות השבעים ועד 2016. האולם מכיל 930 מקומות ישיבה ומותאם למשחקי ליגת העל והליגה הלאומית.

האולם נבנה בשיתוף פעולה של עירית יבנה הטוטו ומשרד התרבות והספורט בחלוקת תקציב של כ-12 מיליון שקלים מתקציב העירייה וכ-10 מיליון שקלים מחולקים בין הטוטו ובין משרד התרבות והספורט.

האולם נחנך בסוף שנת 2016 והחל מעונת הכדורסל  מארחת אליצור יבנה את משחקיה באולם.

## קישורים חיצוניים

* 
* חדש ביבנה באתר myavne - אתר myavne
* 

היכל הספורט רלף קליין
קטגוריה:יבנה: ספורט
קטגוריה:יבנה: מבנים
.ng

**ng.** היא סיומת האינטרנט הלאומית של שמות המתחם (domain name) של אתרי אינטרנט הרשומים בניגריה, הסיומת הושקה בשנת 1995. שמות המתחם והסיומות מנוהלות על ידי רשם שמות המתחם הניגרי "Nigeria Internet Registration Association". הסיומות com. ו-co.uk. יותר פופולריים בניגריה ואתרים רבים בניגריה מעדיפים להשתמש בהם על ng.

## היסטוריה ומאפיינים
תחילה, מכללת יאבה לטכנולוגיה (Yaba College of Technology) הנמצאת בלאגוס הייתה אחראית לניהול הסיומת ובשנת 2009 הועברה האחריות אל ארגון הרישום של האינטרנט הניגרי ('Nigeria Internet Registration Association'). בשנים הראשונות, רישום אתר בסיומת אינטרנט משנית בניגריה היה יקר ועלה אלפי דולרים, רק חברות מעטות רכשו סיומות אינטרנט משניות.

ארגון הרישום של האינטרנט הניגרי מאמץ את טכנולוגיית IDN , המאפשרת להשתמש באותיות לטיניות, יווניות, עבריות, סיניות קיריליות ועוד בשמות התחום. שמות התחום תחת סיומת זו יכולים להיות בין 3 ל-63 אותיות. יחסית לסיומות אינטרנט של מדינות אחרות, הרישום לסיומת ng. הוא איטי ועשוי לקחת עד לשבוע. נכון לשנת 2017, רשומים מעל ל-90,000 שמות תחום תחת סיומת זו.

## סיומות אינטרנט משניות

## קישורים חיצוניים

* 
* 
* דף הבית של הסיומת

## הערות שוליים

קטגוריה:ניגריה: מדע וטכנולוגיה
דפדוף הפסים

[טקסט=דפדוף הפסים שצולם בחוף אלמוג (אילת)|ממוזער|דפדוף הפסים ש[צילום|צולם בחוף אלמוג (אילת)]]
**דַּפְדּוּף הַפַּסִּים** (שם מדעי: *Abudefduf vaigiensis*), הוא דג ממשפחת השוניתיים, שחי באזורים טרופיים באוקיינוס השקט, באוקיינוס ההודי ובים האדום, כולל במפרץ אילת הדפדוף חי בשוניות אלמוגים, כמו שונית המחסום הגדולה, ושנויות גדולות אחרות. בישראל הוא נמצא בשונית האלמוגים של אילת.

הדפדוף הוא דג ירוק-כחלחל עם פסים שחורים, וגוון צהוב על גבו. יש לו עיניים צהובות, ומגיע לאורך של עד 20 סנטימטר, כשפרטים ממוצעים נוטים להיות באורך 12 סנטימטר. הזכרים נוטים להיות יותר כחולים מהנקבות. הדפדוף ניזון  מאצות, זואופלנקטון וחסרי חוליות קטנים. בעוד שהבוגרים חיים בשוניות אלמוגים, הצעירים חיים בים הפתוח, עד שהם מגיעים לבגרות. 

דגים אלה חיים בקהילות גדולות, בהן הם או אוכלים בים הרדוד או שומרים על הקינים שלהם. בעונת הרבייה הזכרים מקבלים גוון כחול יותר מכרגיל, ולאחר הזדווגות והטלה הם שומרים על הקינים והביצים עד לבקיעתן.

## קישורים חיצוניים

## הערות שוליים

קטגוריה:טקסונים שתוארו בידי ז'אן רנה קונסטן קוי
קטגוריה:שוניתיים
קטגוריה:דגים במפרץ אילת
קטגוריה:דגי ים בדרום-מזרח אסיה
קטגוריה:בעלי חיים שתוארו ב-1825
חיל האוויר ה-19 של ארצות הברית

**חיל האוויר ה-19 של ארצות הברית** (באנגלית: **Nineteenth Air Force**) הוא כוח המשתייך לפיקוד החינוך והאימונים של חיל האוויר של ארצות הברית. החיל אחראי להכשרות מיוחדות של חיל האוויר, כולל קורסי הטיס הבסיסיים והמתקדמים, ניהול קרבות אוויר, מערכות נשק, הישרדות, הימלטות.

## ארגון
יחידות החיל:
*כנף אימוני הטיסה ה-12 - ממוקמת בבסיס חיל האוויר בטקסס
*כנף אימוני הטיסה ה-14 - ממוקמת בבסיס חיל האוויר קולומבוס במיסיסיפי
*כנף הקרב ה-33 - ממוקמת בבסיס חיל האוויר אג'לין בפלורידה
*כנף אימוני הטיסה ה-47 - ממוקמת בבסיס חיל האוויר לפלין בטקסס
*כנף הקרב ה-56 - ממוקמת בבסיס חיל האוויר לוק באריזונה
*כנף המבצעים המיוחדים ה-58 - ממוקמת בבסיס חיל האוויר קירטלנד בניו מקסיקו
*כנף אימוני הטיסה ה-71 - ממוקמת בבסיס חיל האוויר ואנס באוקלהומה
*כנף אימוני הטיסה ה-80 - ממוקמת בבסיס חיל האוויר שפרד בטקסס
*כנף הניידות האווירית ה-97 - ממוקמת בבסיס חיל האוויר אלטוס באוקלהומה
*כנף התובלה האווירית ה-314 - ממוקמת בבסיס חיל האוויר ליטל רוק בארקנסו
*כנף 49 - ממוקמת בבסיס חיל האוויר הולומן שבניו מקסיקו, מפעילה כלי טיס בלתי מאוישים MQ-1 פרדטור ו-MQ-9 ריפר
## קישורים חיצוניים
*אתר חיל האוויר ה-19

קטגוריה:יחידות חיל האוויר של ארצות הברית
צחראש אדמוני

**צחראש אדמוני **(שם מדעי: *Oxyura jamaicensis*) הוא מין של ברווז הנפוץ באמריקה הצפונית ושייך לסוג צחראש. מקור השם המדעי נגזר מיוונית עתיקה (*oxus, "חד", *oura,* "זנב", *jamaicensis,* [[ג'מייקה]]*). צחראש האנדים נחשב בעבר לתת-מין של הצחראש האדמוני. למעשה, מספר טקסונומים, כולל חברת הצפרות האמריקאית, עדיין רואים אותו כתת-מין.

## מאפיינים
מין זה קטן, עם מקור עבה ומעוגל, זנב ארוך ונוקשה אשר לעיתים קרובות הוא מחזיק אותו זקוף כלפי מעלה. ראשו מעט מחודד עם צוואר יחסית קצר ועבה. הזכר בלבוש חורף הוא בעל ראש שחור ולחיים לבנות בהירות. בקיץ גופו בעל צבע ערמוני עשיר ומקורו בצבע כחול בהיר. בחורף, חלקם העליון בצבע אפור כהה-חום וחלקם התחתון בהיר יותר ומקורם גם הוא בצבע אפור כהה. נקבות וזכרים בשנתם הראשונה הם חומים, בדומה לזכרים בעונת החורף אבל עם פסים מטושטשים לאורך לחייהם הבהירות. בעת תעופה, מתגלה החלק העליון השחור של הכנפיים.

## רבייה והרגלים
מרחב הרבייה שלהם הוא אגמי ביצות ובריכות רדודות. הם מקננים בצמחייה ביצתית צפופה ליד המים. הנקבה בונה את הקן מדשא, אותו משיגה מאזורי צמחייה גבוהה כדי להסתיר אותו מפני טורפים. קבוצת גוזלים טיפוסית מכילה כ-5–15 ברווזונים. זוגות נוצרים בכל שנה.

הם עופות נודדים ובחורף הם נודדים למפרצי חופים ולבריכות ואגמים לא קפואים.

מין זה יודע לצלול ולשחות מתחת למים. הוא ניזון בעיקר מזרעים, שורשים של צמחי מים, חרקי מים ומסרטנאים.
ימין|ממוזער|זכר משמאל, נקבה מימין
ממוזער| ''Oxyura jamaicensis''

## כמין פולש
צחראשים אדמוניים יובאו לממלכה המאוחדת ב-1948 על ידי הסביבתן סר פיטר סקוט. כתוצאה מבריחות מאוספי ברווזיים בסוף 1950, הם נעשו נפוצים בבריטניה וממנה התפשטו לאירופה. עד שנת 2000 האוכלוסייה גדלה לכ-6,000 פריטים. הרגלי החיזור האלימים של ברווז זה וניסיונותיו להתרבות עם הברווז בסכנת ההכחדה, הצחראש הלבן, הנפוץ בדרום אירופה, גרמו דאגה בקרב הסביבתנים הספרדים. בעקבות זאת נהגתה תוכנית (שהייתה שנוייה במחלוקת) לחיסול הצחראשים עם תחילתה של עונת הרבייה הבריטית. גם במדינות אחרות באירופה היו ניסיונות דומים לטבח והשמדה המונית של מין זה. עד תחילת 2014, הרג הברווזים הפחית את האוכלוסייה לכ-20–100 פריטים, משיא של כ-5500 ברווזים בשנת 2000.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:מקסיקו: עופות
קטגוריה:ארצות הברית: עופות
קטגוריה:פנמה: עופות
קטגוריה:ברווזים זקופי-זנב
Dusk Till Dawn

"**Dusk Till Dawn**" (בעברית: "**חשכה עד עלות השחר**") הוא סינגל שהוקלט על ידי הזמר-יוצר הבריטי זאין מאליק, בשיתוף הזמרת האוסטרלית סיה. השיר יצא לאור ב-7 בספטמבר 2017, תחת חסותה של חברת התקליטים RCA רקורדס.

## רקע וכתיבה
את השיר כתבו זאין מאליק, סיה וגרג קורסטין, והוא הופק על ידי קורסטין גם כן.

לאחר שהוחלט כי מאליק ישתף פעולה עם סיה, הודלפו שמועות רבות ברשתות החברתיות על כך ששיתוף הפעולה עתיד לצאת בכל רגע. שמועות אלה הופרכו באותם רגעים. לאחר מכן, למען הסר ספק פרסמו מאליק וסיה באינסטגרם שלהם את תאריך יציאתו המדויק של השיר.

## וידאו קליפ
הווידאו קליפ הנלווה שצולם לשיר בוים על ידי מארק ווייב. הקליפ הוא מעין סרט אקשן. בתחילת הקליפ ניתן לראות את זאין ולאחר מכן בחורה הנושאת מזוודה שנראית כחשודה. באותו זמן ניתן לראותה כשהיא נחטפת בידי אנשים, ואז הסרט מתחיל. בין לבין ניתן לשמוע ולראות פיצוצים, יריות, וכולי.

מונה הצפיות של הקליפ נכון לספטמבר 2023, עומד על למעלה מ-2 מיליארד צפיות, דבר אשר הופך אותו לווידאו קליפ הנצפה ביותר של מאליק, ולווידאו קליפ ה-2 הנצפה ביותר של סיה.

## מיקומי שיא
השיר זכה להצלחה רבה במצעדים, ואף הצליח להגיע למקום ה-44 במצעד הבילבורד הוט 100.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי סיה
קטגוריה:שירים שהופקו על ידי גרג קורסטין
קטגוריה:שירים על זמן
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי יהלום בברזיל
קטגוריה:שירי יהלום בפולין
קטגוריה:שירי יהלום בצרפת
קטגוריה:סינגלים בהוצאת RCA רקורדס
קרלה הילס

**קרלה אנדרסון הילס** (באנגלית: **Carla Anderson Hills**; נולדה ב-3 בינואר 1934) היא אשת ציבור ומשפטנית אמריקאית. כיהנה כמזכירת השיכון והפיתוח העירוני בממשל ג'רלד פורד, וכנציבת הסחר של ארצות הברית. היא הייתה האישה הראשונה שכיהנה כמזכירת השיכון והפיתוח העירוני והאישה השלישית לכהן בקבינט הפדרלי של ארצות הברית.

## ביוגרפיה
נולדה בשם **קרלה אנדרסון** בלוס אנג'לס שבמדינת קליפורניה. היא קיבלה את בעלת תואר B.A. מאוניברסיטת סטנפורד, לאחר שלמדה במכללת סנט הילדה שבאוניברסיטת אוקספורד. היא בוגרת אוניברסיטה במשפטים מאוניברסיטת ייל ובשנת 1958 נישאה לרודריק מ. הילס, שנת סיום חוק לימודיה.

הילס התקבלה לבר המשפטים בקליפורניה בשנת 1959, ושימשה לעוזרת של התובע הכללי של לוס אנג'לס בשנים 1959–1961. מ-1962 עד 1974 הייתה שותפה במשרד עורכי דין. בשנת 1972, היא הייתה מורה מן החוץ באוניברסיטת קליפורניה בלוס אנג'לס. היא נשיאתה לשעבר של האיגוד הלאומי של עורכות הדין.

היא הייתה עוזרתו של התובע הכללי של ארצות הברית ועמדה בראש המחלקה האזרחית של מחלקת המשפטים של ארצות הברית בטרם נקראה לשרת כמזכירת השיכון והפיתוח העירוני. אליוט ריצ'רדסון, אז התובע הכללי של ארצות הברית, ביקש למנותה לעוזרתו ב-1973, אך הוא התפטר זמן קצר לאחר מכן בעקבות פרשת ווטרגייט. את ההצעה חידש יורשו, ויליאם בארט סאקסביה, ב-1974.

חוסר הניסיון המשמעותי של הילס היה נושא שנוי במחלוקת במהלך הדיונים על מועמדותה לעמוד בראש מחלקת השיכון והפיתוח העירוני של ארצות הברית. בין השנים 1978 ל-1989 היא שוב עבדה כעורכת דין. בשנת 1978 היא הקימה סניף של "Latham & Watkins" בוושינגטון די.סי. היא שימשה כיושבת העירוני המכון העירוני בשנים 1983–1988.

הילס שימשה כנציבת הסחר של ארצות הברית תחת הנשיא ג'ורג' הרברט ווקר בוש מ-1989 עד 1993. בין 2007 ל-2017 כיהנה כיושבת ראש המועצה ליחסי חוץ.

## קישורים חיצוניים

* 
* 

## הערות שוליים

קטגוריה:חברי הקבינט של ארצות הברית בממשל ג'רלד פורד
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:מזכירות השיכון והפיתוח העירוני של ארצות הברית
קטגוריה:משפטניות אמריקאיות
קטגוריה:נציבי הסחר של ארצות הברית
קטגוריה:פוליטיקאיות אמריקאיות
קטגוריה:חברי ועד השלישייה
קטגוריה:חברי הקבינט של ארצות הברית בממשל ג'ורג' הרברט ווקר בוש
קטגוריה:בוגרות בית הספר למשפטים באוניברסיטת ייל
קטגוריה:בוגרי בית הספר למשפטים באוניברסיטת ייל
קטגוריה:חברות המפלגה הרפובליקנית (ארצות הברית)
קטגוריה:חברי המפלגה הרפובליקנית (ארצות הברית)
קטגוריה:אמריקאיות שנולדו ב-1934
קטגוריה:אמריקאים שנולדו ב-1934
אצטדיון פסקואל גררו

**האצטדיון האולימפי פסקואל גררו** (בספרדית: **Estadio Olímpico Pascual Guerrero**) הוא אצטדיון כדורגל הממוקם בעיר קאלי שבקולומביה, אשר מונה 35,405 מקומות ישיבה. האצטדיון משמש בתור מגרשה הביתי של קבוצת אמריקה קאלי אך לעיתים משתמשות בו גם קבוצות דפורטיבו קאלי, דפורטיבו טולואה ואתלטיקו פוטבול קלוב. האצטדיון היה נחשב לאחד האצטדיונים המודרניים ביותר בדרום אמריקה בשנות ה-50 וה-60 של המאה ה-20.

## היסטוריה
האצטדיון הוא קרוי על שמו של המשורר פסקואל גררו, שהציע למחוז לבנות אצטדיון בשטח שהציע להם בשנת 1935. האצטדיון שופץ בתחילת שנות ה-70 לקראת אירוח המשחקים הפאן-אמריקאיים שבו זכתה קאלי וכן שופץ שוב באפריל 2010 לקראת אירוח המונדיאליטו אותו נבחרה קולומביה לארגן. בין היתר נערכו בו גם חלק ממשחקי טורניר הקופה אמריקה 2001.
ממוזער|שמאל|האצטדיון במהלך משחקי פאן-אמריקה ב-1971

### אירועים מרכזיים
#### ספורט
* משחקי בית C בטורניר קופה אמריקה 2001
* משחקי גביע העולם בכדורגל עד גיל 20 ב-2011
* גמר גביע ליברטדורס ב-ב-1978, 1985, 1986, 1987, 1996, 1999
* גמר הקופה מרקונורטה ב-1998 ו-1999

#### אירועים נוספים
עקב גודלו וצורתו של האצטדיון, הוא גם אירח עד כה לא מעט מופעים מוזיקליים כמו ה**סופר קונסיירטו**, מופע מוזיקלי המזמין להקות וזמרים מודרניים לחגיגות הקרנבל השנתיות בקאלי שמתקיים בין ה-25 וה-30 בדצמבר. כמו כן, הוזמנו גם זמרים מפורסמים מקומיים ובין לאומיים כמו גוסטבו סרטי, חואנס, שקירה, מארק אנטוני, להקת Rebelde ועוד. גם טקסי תפילות מאסיביים נערכים באצטדיון.

## גלריה

קובץ:Tribuna norte Pascual Guerrero.jpg|ממוזער|היציע הצפוני אחרי השיפוץ ב-2011
קובץ:Estadio Pascual Guerrero, Cali.jpg|ממוזער|היציע הצפוני לפני השיפוץ


## קישורים חיצוניים

## הערות שוליים

פסקואל גררו
קטגוריה:סנטיאגו דה קאלי: ספורט
קטגוריה:דפורטיבו קאלי
קטגוריה:אמריקה קאלי
אפולודורוס מאתונה

**אַפּוֹלוֹדוֹרוֹס מאתונה** (ביוונית: **Ἀπολλόδωρος ὁ Ἀθηναῖος**; 180 לפנה"ס לערך – לאחר 120 לפנה"ס) היה מלומד, היסטוריון ומדקדק יווני.

אפולודורוס היה בנו של אסקלפיאדס, ותלמידם של דיוגנס מבבל , פנייטיוס  הסטואי והמדקדק אריסטרכוס מסמותראקי .
סביב שנת 146 לפנה"ס הוא עזב ואולי ברח מאלכסנדריה, ככל הנראה לפרגמון.
הוא היה פעיל הן באלכסנדריה והן בפרגמון, ולבסוף התיישב באתונה.

## עבודתו הספרותית
* **כרוניקה** (Χρονικά) – היסטוריה יוונית בשירה מנפילת טרויה במאה ה-12 לפנה"ס ועד 143 לפנה"ס בערך (מאוחר יותר היא הוארכה עד 109 לפנה"ס), המבוססת על עבודות קודמות מאת ארטוסתנס. התאריכים משוערים על פי האזכורים שבה לארכונים של אתונה . מאחר שרוב הארכונים כיהנו בתפקידיהם למשך שנה אחת בלבד, חוקרים יכלו לאתר במדויק את השנים שאליהן אפולודורוס התייחס. השיר כתוב בטרימטרים  קומיים והוא מוקדש למלך פרגמון במאה ה-2 לפנה"ס, אטאלוס השני פילדלפוס .
* **על האלים** (Περὶ θεῶν) – פרוזה ב-24 ספרים. החיבור אבוד אך ידוע מתוך ציטוטים שהכיל אטימולוגיות של השמות והאפיתטים של האלים שצוטטו על ידי הרומאי רודף התענוגות פילודמוס; קטעים נוספים מופיעים בפפירוס אוקסירינכוס .
* חיבור בן 12 ספרים על קטלוג הספינות  באיליאדה של הומרוס, שגם הוא התבסס על ארטוסתנס ודמטריוס מסקפסיס , ועוסק בגאוגרפיה של הומרוס וכיצד היא השתנתה לאורך המאות. סטראבון הסתמך עליו רבות בכתיבת הספרים 8–10 של חיבורו גאוגרפיקה.
* חיבורים אפשריים אחרים כוללים אטימולוגיה (ככל הנראה המוקדמת ביותר שנעשתה על ידי סופר אלכסנדרוני) וניתוח המשוררים אפיכרמוס וסופרון .
* אפולודורוס יצר כתבים דקדוקיים וביקורתיים רבים מאוד אחרים, שלא שרדו.
* מעמדו הרם כמלומד עורר מספר חיקויים, זיופים וייחוסים שגויים. האנציקלופדיה של מיתולוגיה יוונית שנקראת "ביבליותקה" או "ספרייה" יוחסה לו באופן מסורתי, אולם היא אינה יכולה להיות שלו, מאחר שהיא מצטטת סופרים שכתבו מאות שנים מאוחר יותר. מחבר הביבליותקה מכונה כיום "**פסאודו-אפולודורוס**".

### אפולודורוס על אנטיוכוס ובית המקדש
יוסף בן מתתיהו מציין את אפולודורוס בחיבורו "נגד אפיון" בין הסופרים המפורסמים שטענו בחיבוריהם כי אנטיוכוס אפיפאנס היה זקוק לכסף ולכן הפר את בריתו עם היהודים ושדד את אוצרות בית המקדש בירושלים.
לא סביר שיוספוס נסמך על חיבורו של אפולודורוס באופן ישיר. הוא ככל הנראה ציטט את אזכורו מתוך חיבור של אחד הסופרים האחרים שהוא מזכיר בקשר למדיניותו של אנטיוכוס, כפי הנראה היה זה ניקולאוס איש דמשק או סטראבון.

## קישורים חיצוניים

* Apollodorus, '''Chronicle''' 
* 
* 

## הערות שוליים

קטגוריה:משוררי יוון העתיקה
קטגוריה:אלכסנדריה: אישים
קטגוריה:אתונאים מן העת העתיקה
קטגוריה:פילוסופים יוונים
קטגוריה:מחברים כותבי יוונית
קטגוריה:אישים שחיו במאה ה-2 לפנה"ס
נבחרת גביע בילי ג'ין קינג של בלארוס

**נבחרת גביע בילי ג'ין קינג של בלארוס** היא נבחרת הטניס של בלארוס המשחקת בבילי ג'ין קינג (גביע הפדרציה) העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1994. בשנת 2017 העפילה הנבחרת לגמר גביע הפדרציה והפסידה בגמר 3-2 לנבחרת גביע הפדרציה של ארצות הברית.

נכון לשנת 2022 שיחקה בלארוס מאז תחילת השתתפותה בגביע בילי ג'ין קינג / גביע הפדרציה 105 משחקים בינלאומיים, בהם ניצחה 72 מפגשים.

. נכון לשנת 2022 הנבחרת נפסלה מהשתתפות בעקבות מלחמת רוסיה-אוקראינה.

## תוצאות בגביע הפדרציה

## קישורים חיצוניים

* נבחרת טניס הנשים של בלארוס - דף הנבחרת מאתר גביע בילי ג'ין קינג

## הערות שוליים

בלארוס
טניס נשים
טניס נשים
לי רוס

**לי רוס** (באנגלית: **Lee Ross**; נולד ב-1971) הוא שחקן אנגלי. תפקידיו הידועים הם בדמות קני פיליפס בסדרת הטלוויזיה לילדים "שיגעון של עיתון" של ערוץ CITV, ובדמות אוון טרנר באופרת הסבון "איסטאנדרס" של ה-BBC. עוד הוא מוכר מהופעותיו בסדרת הדרמה "Dodger, Bonzo and the Rest", הסרט "סודות ושקרים" ובתוכנית "המופע של קתרין טייט".

## ביוגרפיה
רוס נולד בלוטון שבבדפורדשייר. הוא למד בבית הספר התיכון סטוקווד בעיר. לראשונה היה לפנים מוכרות בטלוויזיה הבריטית בשנת 1983 בדמות אחד הילדים בפרסומת עבור משחת השיניים "קולגייט" שהייתה פרודיה על השיר "Baggy Trousers" של להקת מאדנס. הופעתו הראשונה כשחקן הייתה בדמות סם השמן בהפקה של מיקי דולנז של המחזמר "באגסי מאלון" בווסט אנד. אחר כך גילם את דודג'ר בסדרת הטלוויזיה "Dodger, Bonzo and the Rest" שהייתה ספין אוף לסדרה "Dramarama". הסדרה רצה מ-1985 עד 1986. בשנים 1989 עד 1991 שיחק רוס בתפקיד קני פיליפס בסדרה לילדים "שיגעון של עיתון".

בקולנוע שיחק רוס ב-1990 בתפקיד בריאן בסרט "Amongst Barbarians" ובתפקיד פיל ב-"Sweet Nothing". הוא גילם את ג'ייסון בסרט "Buddy's Song" וב-1999 שיחק בתפקיד דני בסרט "הסוחר הנוכל".

רוס שיחק בתפקיד ראשי בסרט "Hard Men" בדמות הגנגסטר. ב-1995 הופיע בתפקיד גומבו בסרט .

ב-1991 גילם רוס את ג'סטין פאריש, בנו של הדמות שגילם ג'ים ברודבנט, בסרט . ב-1992 וב-1993 הופיע ב-"The Guilty", בסדרה "בין השורות", בסדרה "חדר מיון", ב-"Westbeach", ב-"The Bill", ובסדרה "The Upper Hand". בסוף שנות התשעים של המאה העשרים שיחק רוס בתפקידים רבים נוספים בהם בסדרה "משפט ועונש" וב-"Boobs in the Wood" של ג'ים דייווידסון.

ב-1996 הופיע רוס בתפקיד פול, החבר של רוקסן (קלייר ראשברוק) בסרטו עטור השבחים של מייק לי "סודות ושקרים". רוס דיבב את הדמות הוקביט בכול שלוש העונות של הסדרה "גבעת ווטרשיפ".

ב-2012 שיחק רוס בתיאטרון רויאל קורט בלונדון. הוא גילם את בארי במחזה "In Basildon" מאת דייוויד אלדריג'.

רוס הופיע במערכונים רבים בתוכנית "המופע של קתרין טייט" לצדן של קתרין טייט וניקי וורדלי. הוא שיחק בתפקיד אורח בסדרות טלוויזיה שונות בהן "להעיר את המתים", "הנוכלים", "יריחו", "M.I.T.: Murder Investigation Team", "חיים על מאדים" ובמיני-סדרה "חברים משותפים".

ב-2006 וב-2009 שיחק רוס בתפקיד אוון טרנר באופרת הסבון "איסטאנדרס". ב-2010 השתתף ברדיו דרמה "De Moker" בתפקיד הגנגסטר בופוני.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1971
505 (שיר)

**505** הוא שיר של להקת הרוק הבריטית ארקטיק מאנקיז, החותם את האלבום *[[Favourite Worst Nightmare]]*. השיר נכתב על ידי אלכס טרנר, סולן הלהקה - שגם כותב רוב שיריה. לשיר אין משמעות מוסכמת אחת, אבל זו שמובאת להלן היא המקובלת ביותר.

דובר השיר הולך לבית של בת הזוג שלו ונפרד ממנה.
השיר מתחיל במשפט 'אני חוזר ל-505', כשהכוונה היא למספר החדר או הדירה שבה נמצאת בת זוגו. הכוונה בשורה השנייה - 'אם זה שבע שעות טיסה או ארבעים וחמש דקות נסיעה' היא שמשך הנסיעה אליה הוא 45 דקות, אבל הפעם - כשהוא בא להיפרד - זה נדמה לו כמו שבע שעות טיסה. ניכר שהדובר עדיין אוהב אותה ('אני כנראה עדיין מעריץ אותך, עם ידייך על צווארי'), ובהתאם - מתקשה מאוד להיפרד. בשורות 'סכין קוטעת את המחשבה שאני חייב להיכשל' (להיכשל ב'ביצוע' הפרידה) ו'אני מתפורר לגמרי כשאת בוכה' (אם ייפרד ממנה, היא תבכה, והוא לא בטוח שביכולתו לעמוד בכך) משתקף חששו שמא לא יצליח להיפרד ממנה.

השיר הגיע למקום 74 ברשימת '200 השירים הבריטים הטובים ביותר', שנערכת על ידי מצעד הסינגלים הבריטי.

נכון לאוגוסט 2023 זכה השיר ל-385 מיליון צפיות באתר YouTube.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי ארקטיק מאנקיז
נבחרת גביע בילי ג'ין קינג של ארגנטינה

**נבחרת גביע בילי ג'ין קינג של ארגנטינה** היא נבחרת הטניס של ארגנטינה המשחקת בגביע בילי ג'ין קינג (גביע הפדרציה) ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1964. היא פעמיים הגיע לחצי גמר.

נכון לשנת 2025 שיחקה ארגנטינה מאז תחילת השתתפותה בגביע בילי ג'ין קינג/גביע הפדרציה 179 משחקים בינלאומיים, בהם ניצחה 109 פעמים.

## תוצאות בגביע הפדרציה/גביע בילי ג'ין קינג

## קישורים חיצוניים

* נבחרת טניס הנשים של ארגנטינה - דף הנבחרת מאתר גביע בילי ג'ין קינג

## הערות שוליים

ארגנטינה
טניס
קטגוריה:ארגנטינה: טניס
ברווז גמדי ירוק

**ברווז גמדי ירוק** (שם מדעי: *Nettapus pulchellus*) הוא ברווז מצוי קטן מהסוג ברווז כותנה אשר נפוץ בדרום גינאה החדשה וצפון אוסטרליה.

## טקסונומיה
המין תואר לראשונה בשנת 1842 על ידי האורניתולוג ג'ון גולד, שמו המדעי נגזר מצורת ההקטנה בלטינית של שם התואר "pulcher" שפירושו "יפה". זה הוא אחד משלושה מינים של הסוג הטקסונומי האפרו-אסיאתי, ברווז כותנה, אשר מונה קבוצת ברווזים לא שגרתיים. לא ידוע על תת-מינים.

## תיאור
ימין|ממוזער|ברווז גמדי ירוק, נקבה בוגרת. גן החיות של פרת', אוסטרליה
ברווז זה הוא אחד ממיני הברווזים הקטנים ביותר: אורכו כ-30-36 ס"מ ומוטת כנפיו 48-60 ס"מ. משקל הזכר 300-430 גרם ומשקל הנקבה 245-340 גרם. הוא בעל מקור קטן וקומפקטי. בעונת הרבייה גבו, צווארו וראשו ירוקים כהים, לחיו לבנות וירוקות כהות, חלקו התחתון בצבע אפור בהיר ולבן. זנבו, נוצות התעופה העיקריות שלו והבסיס שלהן הם בצבע שחור, בעוד נוצות התעופה המשניות שלו לבנות. בסיס נוצות התעופה המשניות שלו הוא ירוק ססגוני כהה. עם תום עונת הרבייה הססגוניות הולכת ופוחתת וצבע הנוצות נהיה עמום יותר. המין מפגין דו-צורתיות זוויגית, לנקבה יש צוואר מפוספס יותר ופחות ירוק, בדומה לזכר מחוץ לעונת הרבייה. צבע העופות הבוגרים עמום יותר, וראשם חום כהה עם כתמים.

לזכר יש קול שריקה גבוה ולנקבה קריאה בעלת קול נמוך יותר.

## תפוצה
הברווז הגמדי הירוק נפוץ בדרום גינאה החדשה וברחבי צפון אוסטרליה (מאוסטרליה המערבית, דרך הטריטוריה הצפונית ואל תוך קווינסלנד). מכיוון מערב, הוא מגיע בדרך כלל למזרח טימור, ושם קיימת אפשרות שהוא מתרבה באגם אירללרה. לרוב מין זה הוא יציב ואינו נודד, מלבד התפזרות בעונות מרובות משקעים. מרחב המחיה שלו הוא לגונות באזורי שפלה, בעלות צמחייה רבה, ומקורות מים מתוקים קבועים אחרים.

למרות שנרשמה ירידה מתמשכת במספר הפריטים בטבע, מין זה עדיין נמצא במצב שימור ללא חשש (LC).

## רבייה
הברווז הגמדי הירוק מקנן בחללי עצים. שמונה עד שתים עשרה ביצים מוטלות בכל פעם ומשך הדגירה הוא 26 ימים.
## קישורים חיצוניים

## הערות שוליים

קטגוריה:טקסונים שתוארו בידי ג'ון גולד
קטגוריה:ברווזים מצויים
קטגוריה:פפואה גינאה החדשה: עופות
קטגוריה:בעלי חיים שתוארו ב-1842
צוען

[ממוזער|150px|[הדלתא של הנילוס ומסלול הנילוס כולו]]
**צֹעַן** היא עיר מצרית קדומה, ממזרח לדלתת הנילוס.

אסטלה מימי רעמסס הראשון שנתגלתה בצאן אל חגר מציינת "ארבע מאות שנה לבניין צוען". ומצוען שלט  גם רעמסס השני.

## זיהויים
במחקר, יש המזהים את צוען עם העיר הקדומה אווריס בירתם של הפרעונים החיקסוסיים, או פי-רעמסס שנבנתה על־יד חורבותיה. אחרים זיהו את העיר עם טאניס המופיעה במקורות הלניסטיים.

## צוען והצוענים
בעברית, הכינוי הנפוץ לבני רומה הוא "צוענים". אחד המקורות הוא שבעבר סברו כי מוצא בני רומה הוא במצרים, וכך למשל השם באנגלית (Gypsy) פירושו "זה שבא ממצרים" (Egyptian), ובשם העברי ישנה רמיזה לצוען.

## במקרא
בספר בראשית מתוארת ישיבתם של יעקב ובניו בגושן ותהילים ע"ח היא "שדה צען". משפחת יעקב התיישבה במדבר ולא במרכזי הערים. שדה צוען הוא מקום המתאים למרעה. במקרא "שדה צוען" הוא גם כינוי למצרים. בתעודות מצריות מופיעים תיאורים על התיישבות שבטים נודדים באזור. פפירוס אנאסטזי מתאר את התיישבותם של שבטים אלה: .

השם צֹעַן מופיע לראשונה במקרא ב בסיפור המרגלים שיצאו לתור את הארץ בשליחות משה והכתוב מציין כי .

צֹעַן מוזכרת גם בספרי הנביאים: 

ישעיהו: 

יחזקאל: 

## הערות שוליים

קטגוריה:אתרי המקרא במצרים
קטגוריה:מצרים העתיקה: ערים
קטגוריה:ספר במדבר
המינהל הכללי לביטחון הציבור (אוסטריה)

**המינהל הכללי לביטחון הציבור** (בגרמנית: **Generaldirektion für die öffentliche Sicherheit**, בראשי תיבות "GDföS") הוא מחלקה של משרד הפנים האוסטרי האחראית לכל מה שקשור לענייני ביטחון הציבור במדינה. בראש המחלקה עומד המנהל הכללי לביטחון הציבור, שמדווח ישירות לשר הפנים.

משרדי המינהל ממוקמים במינוריטנפלאץ שבבירת אוסטריה, וינה.

## ארגון ומבנה
הבסיס החוקי של המינהל הכללי לביטחון הציבור, הוא פסקה 6 בחוק משטרת הביטחון הפדרלית.

מספר רשויות אכיפת חוק שאינן חלק מהמשטרה הפדרלית כפופות למינהל הכללי:
* **[[המינהל לביטחון המדינה ושירותי מודיעין]]:** שירות ביון וביטחון פנים
* **[[משטרת הפלילים הפדרלית (אוסטריה) |משטרת הפלילים הפדרלית]]:** גוף פדרלי למלחמה בפשיעה חמורה
* **[[המשטרה הפדרלית של אוסטריה|המשטרה הפדרלית]]:** גוף אכיפת החוק והסדר העיקרי במדינה
* **[[יחידת קוברה]]:** יחידת כוחות מיוחדים לתגובה מהירה
* **Flugpolizei:** משטרת האוויר
* **[[יחידת המעקב המיוחדת (אוסטריה)|Sondereinheit für Observation]]:** יחידה מיוחדת למעקב טכני
* **[[המשרד הפדרלי למאבק בשחיתות (אוסטריה)|המשרד הפדרלי למאבק בשחיתות]]
* **מרכז ההתראה הפדרלי**
* **הגנה אזרחית'''

## קישורים חיצוניים
* 
* המינהל הכללי לביטחון הציבור באתר משרד הפנים 
* תגים וסמלי המינהל הכללי לביטחון הציבור 

קטגוריה:אוסטריה: צבא וביטחון
האיגוד האירופאי של גני החיות והאקווריומים

[ממוזער|250x250 פיקסלים|[אייל אלדי|איילים אלדים וקרנפים הודים בגן החיות של צ'סטר באנגליה, החבר בארגון.]]
[ממוזער|250x250 פיקסלים|נוף מ[גן החיות של וורשה בפולין, החבר בארגון.]]

**האיגוד האירופאי של גני החיות והאקווריומים** (באנגלית: **European Association of Zoos and Aquaria**, ובראשי תיבות: **EAZA**) הוא ארגון עבור גני חיות ואקווריומים המקשר בין 340 ארגונים חברתיים ב-41 מדינות, ובנוסף מפעיל את תוכניות השימור של מינים אירופאיים בסכנת הכחדה.

## הארגון
האיגוד פתוח לגני חיות ואקווריומים חדשים בכל רחבי העולם העומדים בתקני הארגון. בין גני החיות והאקווריומים בעולם שחברים בארגון ניתן למצוא במדינות: אוסטריה, בלגיה, קרואטיה, צ'כיה, דנמרק, אסטוניה, פינלנד, צרפת, גרמניה, יוון, הונגריה, אירלנד, ישראל, איטליה, קזחסטן, כווית, לטביה, ליטא, הולנד, נורווגיה, פולין, פורטוגל, רוסיה, סלובקיה, סלובניה, ספרד, שוודיה, שווייץ, טורקיה, אוקראינה, איחוד האמירויות הערביות, ארצות הברית ובריטניה.

המשימה של העמותה היא לקדם שיתוף פעולה לקידום התכנון האוסף האזורי ושימור חיות הבר, בעיקר באמצעות תוכניות גידול מתואמות של חיות בר כגון תוכנית המינים בסכנת הכחדה האירופית (EEP). הארגון מקדם פעילות חינוכית ומייעץ לאיחוד האירופי או לוועדות ייצוגיות אחרות כגון הפרלמנט האירופי והמועצה האירופית.

## היסטוריה
עד שנת 2014, הארגון לא קיבל סובסידיות ממדינות אירופאיות.

בשנת 2004 ייסד הארגון את ארגון "שלשוק" שמטרתו להגן על מיני צבים שונים, וקמע הארגון הוא אוסקר הצב, דמות מסדרת טלוויזיה בריטית, וכבר בשנתו הראשונה של הארגון הוא אסף מעל 250,000 אירו.

## פעילות
### קמפיינים
מדי שנתיים יוזם הארגון קמפיין המוקדש למינים מאוימים או לסביבה מאוימת. מטרות הקמפיין הן למשוך תשומת לב לבעיה, לקדם מודעות למגוון ביולוגי, לגייס כספים לפרויקטים מיוחדים ולעשות עבודת שתדלנות בממשלות לאומיות ובארגונים בינלאומיים.

הקמפיינים של הארגון עוסקים בנושאי איכות הסביבה והפצת מידע על חשיבות המגוון הביולוגי ועל שימורו למבקרים.

הארגון החל את הפרויקט הראשון בשנת 2000 עם קמפיין בנושא ציד וסחר בלתי חוקי של חיות בר מאוימות. הקמפיין הפועל כעת מתמקד באובדן המאיים של זני ציפור רבים באסיה בגלל הסחר הבלתי חוקי עם הציפורים לתחרויות ציפורי שיר, שהן פופולריות באזור.

במשך כל זמן פעולתו של הארגון הופעלו מספר קמפיינים והם:
* 2017/2019 - היער השקט: משבר הציפורים באסיה
* 2015/2017 - תן לזה לגדול
* 2011/2013 - דרום מזרח אסיה (ביחד עם IUCN)
* 2010/2011 - קופי אדם
* 2008/2010 - טורפים אירופאיים
* 2007/2008 - דו-חיים
* 2006/2007 - מדגסקר
* 2005/2006 - קרנף
* 2004/2005 - הלם קרב
* 2002/2004 - טיגריס
* 2001/2002 - יער גשם 
* 2000/2001 - ציד לא חוקי

## ראו גם

* האיגוד העולמי של גני חיות ואקווריומים
* ארגון גני החיות הישראלי

## קישורים חיצוניים
* 

קטגוריה:גן חיות
קטגוריה:ארגוני בעלי חיים
אפולודורוס

**אפולודורוס** (ביוונית: **Ἀπολλόδωρος**, אפו**לו**דורוֹס במלעיל דמלעיל – ההטעמה בהברה השלישית מהסוף) היה שם נפוץ ביוון העתיקה. זהו שם עצם בלשון זכר המורכב משם האל אפולו ומהמילה "דורון" (מתנה), ומשמעותו: "מתנת אפולו".
רוח הוורד

**רוח הוורד** (בצרפתית: **Le Spectre de la rose**) הוא מופע בלט קצר, של להקת הבלט רוס. כוריאוגרפית הריקוד נוצרה על ידי מיכאיל פוקין, בהתבסס על שיר של תאופיל גוטייה, והמוזיקה: "הזמנה למחול" מאת קרל מריה פון ובר בתזמור של הקטור ברליוז. ליאון באקסט עיצב את התפאורה והתלבושות לריקוד. הופעת הבכורה התקיימה בתיאטרון מונטה קרלו בתאריך: 19 באפריל 1911.

בתפקידים הראשיים בהופעת הבכורה הופיעו תמרה קרסבינה - כנערה וואצלב ניז'ינסקי - הורד.

הבלט משתף אותנו בחלום נערה החוזרת מנשף הריקודים הראשון בחייה ובידה ורד הצונח לרצפה עם הרדמה. רוח הוורד מופיעה בחלום, וסוחפת את הנערה לריקוד. נשיקה מרוח הוורד והנערה מתעוררת מהחלום.

## הפקות נוספות
המחול הועלה מספר פעמים בביצועו של רודולף נורייב בסמוך לתאריך עריקתו למערב, וכן במסגרת ערב שהוקדש לדיאגילב על ידי להקת ג'ופרי בלט בניו יורק, וכן היה גם המחול האחרון של הצמד רודולף נורייב והבלרינה מרגוט פונטיין.

המחול הועלה גם בהפקת בלט ירושלים בשנת 2016 על ידי הרקדנים מוריאל דבי ומריה סלקטור, בשם "חזיון של מחול".

בסרט הקולנוע "ניז'ינסקי" בבימויו של הרברט רוס משנת 1980 מוקדש מקום לשחזור ההופעה המקורית.

ריקוד זה מונצח במלואו בקלטת וידאו של בלט האופרה של פריז בשם פריז רוקדת דיאגילב.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בלט
קטגוריה:יצירות מחול
.eg

**eg.** היא סיומת האינטרנט הלאומית של שמות המתחם (domain name) של אתרי אינטרנט הרשומים במצרים, הסיומת הושקה בשנת 1990. שמות המתחם והסיומות מנוהלות על ידי הארגון המצרי 'Egyptian Universities Network'. לכל גוף או אינדיבידואל שרוצה לרשום שם תחום תחת סיומת זו חייב להיות נציג מקומי. הסיומת המצרית באלפבית הערבי היא .مصر. במהלך ההפגנות במצרים ב-2011, כל האתרים תחת סיומת זו הושבתו על ידי הממשלה.

## סיומות אינטרנט משניות
להלן סיומות האינטרנט המשניות במצרים:

## קישורים חיצוניים

* 
* 

## הערות שוליים

קטגוריה:מצרים: מדע וטכנולוגיה
דייגו רולאן

**דייגו אלחנדרו רולאן סילבה** (נולד ב-24 במרץ 1993 במונטווידאו, אורוגוואי) הוא כדורגלן אורוגוואי המשחק בעמדת החלוץ בחוארס ובנבחרת אורוגוואי.

## קריירת מועדונים
רולאן הגיע ממחלקת הנוער של דפנסור ספורטינג, כאשר הוא עולה לקבוצה הבוגרת בשנת 2011. ב-28 באוגוסט 2011 ערך רולאן את הופעת הבכורה שלו בתיקו 1-1 נגד סריטו. ב-13 בנובמבר כבש את שערו הראשון בליגה. ב-23 בספטמבר 2012 כבש שלושער בניצחון 1–4 על פרוגרסו. ב-17 בנובמבר כבש עוד שלושער בניצחון 0–4 על בלה ויסטה.

לאחר הפריצה שלו במסגרת אליפות אמריקה הדרומית בכדורגל עד גיל 20 לשנת 2013, החלו קבוצות באירופה להתעניין בהחתמת החלוץ וב-11 בפברואר 2013, חתם רולאן בבורדו הצרפתית.

ב-29 באוגוסט 2017 רולאן הושאל למשך שנה למאלגה. ב-18 ביולי 2018 חתם רולאן בדפורטיבו לה קורוניה, לאחר כמה ימים הושאל ללגאנס. ב-31 בינואר 2019 הושאל לדפורטיבו אלאבס.

## נבחרת אורוגוואי
בספטמבר 2014 רולאן ערך את הופעת הבכורה שלו במדי התכולים במשחק ידידות נגד נבחרת יפן. שער הבכורה שלו הגיע בניצחון החוץ 1–2 נגד נבחרת צ'ילה ב-18 בנובמבר 2014.

במאי 2015 רולאן נכלל על ידי המאמן אוסקר טבארס בסגל הנבחרת לקמפיין קופה אמריקה 2015.

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני בורדו
קטגוריה:כדורגלני מאלגה
קטגוריה:כדורגלני דפורטיבו לה קורוניה
קטגוריה:כדורגלני דפורטיבו אלאבס
קטגוריה:כדורגלני לגנס
קטגוריה:כדורגלני חוארס
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני נבחרת אורוגוואי
קטגוריה:אורוגוואים שנולדו ב-1993
הקרן הלאומית לפארקים זואולוגיים ואקווריומים

**הקרן הלאומית לפארקים זואולוגיים ואקווריומים** (באנגלית: **National Foundation of Zoological Parks and Aquaria**; בראשי תיבות: **FUNPZA**) הוקמה בשנת 1991. הקרן מוקצה למשרד לאיכות הסביבה של ונצואלה, ומטרתה היא ייעוץ ותמיכה בפארקים זואולוגיים והאקווריום הלאומי, וכן בשליטה על הביצועים הטכניים והמקצועיים שלה.

פעילויות הקרן כוללות, אוסף בעלי חיים, חילופי הסכמים עבור האקווריום הטוב ביותר, ותמיכה משפטית. בנוסף הקרן מפתחת תוכניות שימור לאומיות ובינלאומיות. הקרן ממשיכה בפיתוח של פארקים זואולוגיים ואקווריומים בוונצואלה כמרכזי שימור.

## קישורים חיצוניים
* 

קטגוריה:ונצואלה
תהליך קרול

**תהליך קרול** (באנגלית: **Kroll process**) הוא השיטה התעשייתית העיקרית להפקת טיטניום מתכתי מעפרותיו. השיטה הומצאה בלוקסמבורג, בשנות ה-40 של המאה ה-20, על ידי המטלורג ויליאם ג'סטין קרול, ושוכללה בהמשך על ידיו, גם כתהליך ליצור של זירקוניום מתכתי. תהליך קרול החליף את תהליך האנטר ששימש קודם לכן.
## התהליך
עפרת טיטניום (בעיקר אילמניט או רוטיל) עוברת חיזור ראשוני באמצעות אבקת פחם, במכל הגבה בטמפרטורה של כ-1000 מעלות צלזיוס. אז מוזרם לתערובת התגובה גז כלור (Cl2) ליצירת טיטניום ארבע-כלורי (TiCl4) - שהוא נוזל נדיף מאוד, המבודד מהמערכת באמצעות זיקוק מפריט.

משוואת התגובה:

TiO_2 + 2 Cl_2 + C \rightarrow TiCl_4 + 2 CO_2

הטיטניום הארבע-כלורי (TiCl4) מועבר למכל תגובה אחר, העשוי פלדת אל-חלד, בו הוא מחוזר על ידי מגנזיום או נתרן נוזלי, המוכנסים בעודף סטוכיומטרי של כ-20%, בטמפרטורה של כ-850 מעלות צלזיוס.

משוואת התגובה:

TiCl_4 + 2Mg \rightarrow Ti + 2MgCl_2

החומר המתקבל בתהליך זה הוא טיטניום מתכתי גולמי, בתצורה של ספוג (titanium sponge), שעובר עיבוד מכני ובהמשך התכה ויציקה לתבניות.

## מגמות עתידיות
טיטניום היא מתכת בעלת חשיבות רבה לאדם, היא עמידה מאוד לשיתוך, חזקה, כמו פלדה, וקלה ממנה בהרבה (לערך 45% מפלדה), דבר שהופך אותה למועמדת מצוינת למגוון רחב של שימושים, בעיקר בתעשיית הרכב, התעופה והבנייה, אולם, מחירה הגבוה מהווה מכשול משמעותי ליישום נרחב שלה.

אחת מההנחות למחיר הגבוה של הטיטניום הוא תפוצתו, אולם, בניגוד למקובל לחשוב, טיטניום הוא יסוד נפוץ מאוד בקרום כדור הארץ (**התשיעי במספר**), ומחצבי טיטניום מצויים במקומות רבים בעולם, אלא שהפקה תעשייתית של טיטניום מתכתי מעפרותיו היא אתגר הנדסי רב. הטיטניום מופיע בטבע במחצבים בהם הוא קשור לחמצן באחד מהקשרים הכימיים החזקים והיציבים ביותר (TiO<sub>2</sub>), על מנת לפרק את הקשר בין חמצן וטיטניום ולהפיק טיטניום מתכתי, יש צורך בהשקעת אנרגיה רבה מאוד, שמקשה על יישום של שיטות הפקה פירומטלורגיות רגילות (כפי שנעשה לדוגמה בהפקת ברזל). בנוסף, טמפרטורת ההיתוך הגבוהה של הטיטניום (1668°C), פוטנציאל החיזור הגבוה שלו, והנטייה שלו ליצור דנטריטים, מקשה על היישום של שיטות הפקה אלקטרוליטיות.

תהליך קרול מספק מענה לחלק מהבעיות. עם זאת, מדובר בתהליך מורכב, הכולל "הקרבה" של מתכת אחרת (למשל כמגנזיום או נתרן), דבר שמייקר מאוד את מחירו הסופי. לו יימצאו בעתיד שיטות יעילות יותר להפקת טיטניום מעפרותיו, אזי עשוי הטיטניום להיכנס לשימוש נרחב בהרבה, ולהביא לרווחה משמעותית באורח חייו של האדם.

## קישורים חיצוניים
* הפקת טיטניום בתהליך קרול - הדמיה ממוחשבת, מחלקת האנרגיה של ארצות הברית
* הפקת טיטניום, סרטון מדעי מהתוכנית: ?How do they do it

## הערות שוליים

קטגוריה:ערכים שבהם תבנית בריטניקה אינה מתאימה
2017 10
קרול
קטגוריה:כימיה אי-אורגנית
קטגוריה:מטלורגיה
קטגוריה:טיטניום
נחל דיווייד

**נחל דִּיווַייְד** או **עמק דיווייד** (באנגלית: **Divide Creek **- מילולית: נחל החלוקה) הוא נחל הזורם בעמק קצר בסמוך למעבר קיקינג הורס, בהרי הרוקי הקנדיים, על הגבול בין הפארק הלאומי באנף בפרובינציית אלברטה לבין הפארק הלאומי יוהו בפרובינציית קולומביה הבריטית בקנדה.

## גאוגרפיה
הנחל ממוקם בהרי הרוקי הקנדיים, בדיוק על קו פרשת המים של אמריקה. נחל דיווייד זורם למרחק קצר על קו פרשת המים, ואז מתפצל - כאשר צד אחד זורם מזרחה, מתמזג לתוך נהר בואו וזורם למפרץ הדסון ולאוקיינוס האטלנטי, וצד אחר זורם מערבה, מתמזג לנהר קיקינג הורס וזורם אל האוקיינוס השקט. בכך מדובר בנהר ייחודי, בזורמו אל שני עברי קו פרשת מים.

## לקריאה נוספת
* פאטון, בריין, ורובינסון, בארט *[https://books.google.co.il/books?id=NaqVmc93yDoC&pg=PA169&lpg=PA169&dq=%22Divide+Creek%22+Banff&source=bl&ots=LDmsj0sKjg&sig=b6HRtEx0k7-Ew3e-NjmRe3Hfkoo&hl=en&sa=X&ved=0ahUKEwiumIaazfDWAhWJalAKHeKTADgQ6AEINDAD#v=onepage&q=%22Divide%20Creek%22%20Banff&f=false מדריך לשבילים בהרי הרוקי הקנדיים]*, מהדורה שמינית, סאמרת'ות, באנף, אלברטה, עמ' 169–170.

## קישורים חיצוניים
* אתרים בפארק הלאומי יוהו
* מפת מיקום נחל דיווייד

## הערות שוליים

קטגוריה:קו פרשת המים של אמריקה
קטגוריה:אלברטה: נהרות
קטגוריה:קולומביה הבריטית: נהרות
המעבדה

שמאל|ממוזער|250px|לוגו התוכנית
**המעבדה** היא תוכנית רדיו יומית, שעוסקת בנושאים אקדמיים מגוונים. התוכנית משודרת פעמים ביום. בשעה 06:00 ובשעה 13:00 ברשת כאן תרבות, השייכת לתאגיד השידור הישראלי. המשדרים (הפרקים), הנעים בין 35 דקות לשעה (תלוי בנושא ובחוקר), נערכים במתכונת של שיחה בין מגישת התוכנית לבין חוקרים וחוקרות מהאקדמיה. התכנית הוגשה ונערכה על ידי גיל מרקוביץ,  מעלייתה לאוויר ב-15 במאי 2017, בפתיחת שידורי התאגיד ועד מרץ 2021. החל ממאי 2021 את התכנית מגישה רונה גרשון תלמי.  

בסדרה השתתפו חוקרים ומרצים בולטים, ובהם חוקר האקלים פרופ' פנחס אלפר, חוקרת המוח פרופ' דפנה יואל, הסוציולוגית והמשפטנית פרופ' דפנה הקר, חוקר ומשקם השוניות פרופ' נדב ששר, הארכאולוג פרופ' ישראל פינקלשטיין, המשוררת וחוקרת הספרות פרופ' חביבה פדיה והבלשן ומחיה השפות פרופ' גלעד צוקרמן, חוקר התיאטרון פרופ' יהודה מורלי, חוקר הצחוק וההומור פרופ' אריה סובר, כמעט כולם חברי הסגל האקדמי באוניברסיטאות ובמכללות בישראל.

נושאי "המעבדה" נבחרו מכל תחומי הדעת, למשל פיזיקה, מדעי המוח, פסיכולוגיה, ביולוגיה, ספרות, אמנות, וסוציולוגיה. הנושאים מתמטיקה, כימיה, מדעי המחשב וכלכלה כוסו פחות.

את כל המשדרים עדיין ניתן גם לשמוע בפודקאסט (תוכן שמע on demand) בעמוד הפודקאסטים של רשת כאן תרבות.

## קישורים חיצוניים

* 
* אתר "המעבדה", באתר כאן תרבות
* דפנה לוי, ראיון עם רונה גרשון תלמי (עורכת ומגישה של ״המעבדה״) בפודקאסט ״על החיים ועל המוות״, 23 ביוני 2023

## הערות שוליים

קטגוריה:תאגיד השידור הישראלי: תוכניות וסדרות רדיו
קטגוריה:תיעוד, תקשורת והוראת מדע וטכנולוגיה
הכרטיס הכפול

**הכרטיס הכפול** הוא תקנה שהנהיג איגוד הכדורסל בישראל, המאפשרת לשחקני כדורסל עד גיל 22 להשתייך לקבוצה מליגת העל בכדורסל ובמקביל לשחק ולהתאמן בקבוצה מהליגה הלאומית והארצית. התקנה נכנסה לתוקף בעונת .

איגוד הכדורסל ומנהלת הליגה הלאומית יזמו את התקנה. התקנה נועדה לאפשר לשחקנים צעירים שאינם מקבלים דקות משחק רבות בשל ריבוי שחקנים זרים ומתאזרחים, לקבל דקות משחק בליגות המשנה ובכך לצבר ניסיון על הפרקט. הקבוצות מליגת המשנה זוכות מצידן לשחקנים איכותיים מליגת העל. על פי ההסדר קבוצה מליגת המשנה יכולות לכלול בשורותיהן עד 3 שחקנים מליגת העל.

ב-2015 הוחלט לכלול גם את ליגת כדורסל הנשים בהסדר זה לקראת עונת 2015/2016, ובכך לאפשר לשחקניות צעירות לקבל דקות משחק בליגת המשנה.

## קישורים חיצוניים
*  כרטיס כפול בליגות על גברים, לאומית גברים וארצית גברים באתר איגוד הכדורסל בישראל.
* שלום סיונוב, הכרטיס הכפול - טוב או רע?, באתר ספסל, 13 במאי 2014

## הערות שוליים

קטגוריה:ישראל: כדורסל
ספריית ארמון השלום

ממוזער|חזית ארמון השלום, האג, הולנד, 2006
ממוזער|ספריית ארמון השלום, 2014
ממוזער|ספריית ארמון השלום, 2014
**ספריית ארמון השלום** (באנגלית: **The Peace Palace Library**) היא ספרייה הכוללת אוסף של מחקרים וספרים, המתמחה במשפט הבינלאומי הפומבי. הספרייה ממוקמת בארמון השלום, בעיר האג, הולנד. הספרייה הוקמה כדי לסייע לבית הדין הבינלאומי לצדק.

## תיאור
הספרייה היא אחת הספריות הקדומות ביותר המוקדשות לחוק הבינלאומי. המטרה העיקרית שלה היא לתת שירות למוסדות האו"ם הפועלים בארמון השלום, ובהם בית הדין הבינלאומי לצדק, משכן הבוררות הקבוע הבינלאומי ואקדמיית האג למשפט בינלאומי. הספרייה פתוחה לחוקרים ולסטודנטים של המשפט הבינלאומי.

## היסטוריה
קרן קרנגי ההולנדית נוסדה ב-1903, על מנת לנהל תרומה כספית של אנדרו קרנגי, שאפשרה את בניית ארמון השלום. הארמון הושלם בשנת 1913, לפני פרוץ מלחמת העולם הראשונה.

כיום ממומנת קרן קרנגי על ידי משרד החוץ ההולנדי. מאז 1913 הקרן היא הבעלים של ארמון השלום, והקרן מנהלת את ספריית ארמון השלום. הספרייה הוקמה בעקבות התעקשותו של קרנגי כי יהיה בבניין חדר זמין לספרייה משפטית. הספרייה פעלה בארמון השלום עצמו עד 2007, עת הועברה לבניין חדש בחלק האחורי של ארמון השלום, על מנת לפנות מקום בחזית הארמון לבית הדין הבינלאומי לצדק.

## אוספים
הספרייה אספה פרסומים בנושא משפט בינלאומי מאז 1913, וכיום הספרייה מחזיקה למעלה ממיליון כותרים. מרבית האוסף מקוטלג בקטלוג המקוון של הספרייה.

### המשפט הבינלאומי והמשפט הלאומי
מרבית פרסומי הספרייה עוסקים במשפט בינלאומי, בנושאם כגון: אחריות מדינה, זכויות אדם, המשפט הבינלאומי ההומניטארי, משפט פלילי בינלאומי, החוק של ארגונים בינלאומיים, החוק האירופאי, וכו'. האוסף של הארמון כולל ספרות בנושאים משפט בינלאומי פרטי, משפט מסחרי בינלאומי, דיני פשיטת רגל בינלאומיים, וסדרי דין בינלאומיים. בשנת 2012 החלה הספרייה, והמכון לביטחון סביבתי לאסוף מידע בנושא החוקים המוצעים בנושא אקוסייד. בספרייה גם אוסף ספרים בנושאים של החוקים הלאומיים, בנושאי משפט השוואתי, משפט מנהלי, משפט פלילי ומשפט חוקתי לאומיים מקומיים.

### אוספים מיוחדים
בספרייה מספר אוספים מיוחדים ובהם, האוסף הגדול בעולם של כתבי הוגו גרוטיוס, ובהם מהדורה מוקדמת של "על דיני מלחמה ושלום" משנת 1625.

## פרסומים
הספרייה מפרסמת מדריכי מחקר, על מנת לאפשר לחוקרים להכיר נושאים שונים של המשפט הבינלאומי.

## קישורים חיצוניים

* 

ארמון השלום
ארמון השלום
ארמון השלום
מעבר ילוהד

שמאל|ממוזער|250px|מפה טופולוגית של המסלול המוצע (העובר דרך מעבר ילוהד) של הרכבת הקנדית הפסיפית, אשר לא נבנה.
**מעבר ילוהד** (באנגלית: **The Yellowhead Pass**) הוא מעבר הרים החוצה את קו פרשת המים של אמריקה, בהרי הרוקי הקנדיים. המעבר ממוקם על הגבול בין הפארק הלאומי ג'ספר בפרובנציית אלברטה לבין הפארק הפרובינציאלי הר רובסון בפרובינציית קולומביה הבריטית, בקנדה.

## היסטוריה
בשל גובהו הנמוך של המעבר, יחסית ליתר מעברי הרי הרוקי - "רק" 1,131 מטרים, והדרגתיות המעבר, המליץ סר סנדפורד פלמינג כי המעבר ישמש כמעבר בו תשתמש הרכבת הקנדית פסיפית כדי לחצות את הרי הרוקי. הצעה זו נדחתה לטובת מסלול יותר ישיר, שמצוי דרומה יותר (אולם מסלול יותר תלול וקשה למעבר) - דרך מעבר קיקינג הורס - אשר הרכבת החלה לעבור דרכו בשנת 1886. עם זאת, רכבת גארנד טראנד פסיפיק (Grand Trunk Pacific) והרכבת הקנדית הצפונית (Canadian Northern Railways) השתמשו במעבר ילוהד, במסילות שנבנו בין השנים 1910-1913, החברה אשר ירשה את קווי רכבת אלה - הרכבת הקנדית הלאומית (Canadian National Railway), עדיין משתמשת במסילת מעבר ילוהד. במעבר עובר כיום גם הכביש המהיר ילוהד. המעבר מהווה אתר מורשת לאומי היסטורי של קנדה החל משנת 1971.

### מקור השם
המעבר נקרא על שם הצייד פייר בוסטונייה (Pierre Bostonais) אשר כונה בצרפתית "Tête Jaune" - "בעל השיער הצהוב" (באנגלית: ילוהד), בשל שערו הבלונדיני (בוסטונייה היה אינדיאני משבט האירוקוי, ולכן צבע שערו היה יוצא דופן). בוסטונייה הועסק על ידי חברת מפרץ הדסון כמדריך עבור מסעות המחקר הראשונות של החברה, אשר חצו את המעבר בדרכם לקולומביה הבריטית בשנת 1820.

## ראו גם
* מעבר קיקינג הורס

## קישורים חיצוניים

* 
* תצלום לוויין של מעבר ילוהד
* מידע ותצלומים על מעבר ילוהד - מיועד לרוכבי אופניים
* 

## הערות שוליים

קטגוריה:קו פרשת המים של אמריקה
קטגוריה:הפארק הלאומי ג'ספר
ילוהד
ילוהד
קטגוריה:אלברטה: אתרי מורשת היסטוריים לאומיים
קטגוריה:קולומביה הבריטית: אתרי מורשת היסטוריים לאומיים
סוליה (איבר)

**סוליה**, היא החלק התחתון של כף הרגל. היא מתחילה מן העקב, נמשכת דרך הקשת ומגיעה עד לכרית כף הרגל - לפני החלק התחתון של אצבעות כף הרגל. זהו החלק של כף הרגל שמונח על הקרקע בעת עמידה והליכה.

## תכונות
[300px|ממוזער|עיסוי לסוליות כפות הרגליים נעשה רבות לשם [טכניקת הרפיה|הרפיה ובילוי.]]
סוליות כף הרגל מכילות את שכבות העור העבות ביותר בגוף, וזאת על מנת שיעמדו בלחץ שנוצר ממשקל הגוף עליהן בזמן עמידה והליכה, שלא יפצעו.

העור של סוליות כף הרגל חסר שיער, ויש לו הרבה פחות מלנין מאשר שאר הגוף, וזאת הסיבה שצבען של סוליות כפות הרגליים הוא בהיר יותר משאר העור בגוף.
לסוליה יש מספר גדול של נקבוביות זיעה, בדומה לכף היד.

בנוסף, הוא אחד החלקים בגוף הרגישים ביותר למגע, וזאת עקב ריכוז גבוה של סיבי עצב, כ-200 אלף לכל סוליה. עובדה זו עושה את סוליות כף הרגל רגישות לדגדוג, וזהו איבר שרבים רואים בו אזור ארוגני, שעיסויו גורם הנאה רבה למעוסה. בשל כך, עיסוי סוליות הרגליים נעשה רבות לשם הרפיה ובילוי, ומחקרים מסוימים אף מראים שעיסוי המקום יכול לגרום לירידה משמעותית בכאבים, ואף להפחית עייפות ולקדם שינה טובה יותר.

## גלריה

קובץ:Asia feet 4.jpg
קובץ:Baresoles3.jpg
קובץ:Toe ring (1).jpg
קובץ:Soft sole.jpg
קובץ:Woman's soles.jpg
קובץ:Women's bare feet.JPG
קובץ:Feet soles.jpg
|alt=Male sole


## ראו גם
* רפלקסולוגיה
* שביל רגליים יחפות
* ויקיפיט
* פטיש לכפות רגליים
* קשת (כף רגל)
* כרית כף הרגל

## קישורים חיצוניים

## הערות שוליים




קטגוריה:אנטומיה
קטגוריה:גפיים תחתונות
קטגוריה:כפות רגליים
דינה דרייפוס

**דינה דרייפוס** (בצרפתית: **Dina Dreyfus**; 1 בפברואר 1911, מילאן – 25 בפברואר 1999, פריז), הידועה גם בשם **דינה לוי-שטראוס** (Dina Levi-Strauss), הייתה אתנולוגית, אנתרופולוגית, סוציולוגית ופילוסופית צרפתייה, שערכה מחקרים תרבותיים בדרום אמריקה, לימדה באוניברסיטת סאו פאולו בברזיל ובסורבון בפריז. בזמן שהותה בברזיל, ייסדה את החברה האתנולוגית הראשונה בברזיל ביחד עם המשורר והמוזיקולוג מריו דה אנדרדה. אחרי מלחמת העולם השנייה, החזיקה בתפקידי מפתח במערכת החינוך הצרפתית.

## ביוגרפיה
דינה דרייפוס הגיעה עם משפחתה לפריז בגיל 13 והחלה שם את לימודי התיכון. ב-1929 התקבלה ללמודי פילוסופיה בסורבון ולמדה גם אנתרופולוגיה. בשנת 1932 דרייפוס נישאה לקולגה שלה קלוד לוי-שטראוס וסיימה את לימודי הפילוסופיה ב-1934. ב-1935 היא יצאה עם קבוצת חוקרים צרפתית ללמד באוניברסיטת סאו פאולו, שזה עתה נוסדה, במסגרת פעילות של משרד החוץ הצרפתי לקידום השפה והתרבות הצרפתית. היא לימדה קורס מעשי באתנולוגיה שמשך קהל גדול של משכילים דוברי צרפתית.

### מחקר תרבותי בדרום אמריקה
בין השנים 38–1936 היא ביצעה עבודת שדה יחד עם לוי-שטראוס ולואיז דה קסטרו פאריה, אנתרופולוג ברזילאי, במאטו גרוסו וברונדוניה שביערות הגשם של האמזונס. הם למדו את התרבויות של שבטי ילידים בברזיל - Guaycuru ו-Bororo. במהלך עבודת השדה האחרונה והארוכה ביותר בשבט הילידים Nambikwara, דרייפוס נדבקה בזיהום בעין והיא נאלצה לחזור סאו פאולו ומשם לפריז.

חפצים שנאספו במהלך עבודת השדה במאטו גרוסו משבט Bororo, הוצגו בפריז במוזיאון האדם במהלך 1937, כותרת התערוכה הייתה: האינדיאנים של מאטו-גרוסו (מסעם של קלוד ודינה לוי-שטראוס). התערוכה הייתה ההכרה המדעית כמעט היחידה של דרייפוס לתרומתה למחקר עד שנות האלפיים.

הזוג נפרד ב-1939, והתגרש לכל המאוחר ב-1945, אז קלוד לוי-שטראוס נישא בשנית. היא חזרה לשם נעוריה, דרייפוס. לאחר פרידתם, דרייפוס לא פרסמה מחקרים נוספים באתנולוגיה ותרומתה למחקרים שערכה יחד עם לוי-שטראוס, לא הוכרה והיא נשכחה. קלוד לוי-שטראוס עצמו הפך לאנתרופולוג מוביל , הזכיר את דרייפוס רק פעם אחת בספרו "במחוזות טרופיים נוגים" (Tristes Tropiques, 1955) - בציינו שהיא נפרדה מהמשלחת בגלל דלקת בעין. באלבום התמונות, S*audades Do Brasil: A Photographic Memoir*, שלוי-שטראוס הוציא ב-1994, הוא לא כלל תמונות שלה. רק ב-2001 התפרסמם תיעוד מצולם שלה כחוקרת במסעות אלו.

### השפעתה על מערכת החינוך בצרפת
אחרי מלחמת העולם השנייה, דרייפוס חזרה ללמד פילוסופיה בוורסאי ובהמשך ב-Lycée Molière בית הספר התיכון בו למדה. במשך תקופה ארוכה שימשה כראש החוג לפילוסופיה במוסד החינוכי Lycée Fénelon בפריס. במקביל לימדה פילוסופיה בסורבון ביחד עם ולדימיר ינקלביץ.

ב-1962 דרייפוס התמנתה למפקחת על מערכת החינוך בפריז וב-1965 ביחד עם קלוד חודוס, קולגה שלה, פרסמה מאמר מכונן שהשפיע על פתיחת תוכניות לימוד חדשות בבתי ספר תיכוניים. היא הפכה לאישה הראשונה שמונתה לפקחת הכללית על לימוד הפילוסופיה בצרפת. במסגרת תפקידה שילבה בתוכניות הלימוד שימוש במדיה ואמצעי תקשורת.

בשנות החמישים דרייפוס פרסמה מאמרים על ז'ורז' ברנאנוס ו-סימון וייל; ובשנות השישים, היא תרגמה את יום ואת פרויד.

## הערות שוליים

קטגוריה:אנתרופולוגים צרפתים
קטגוריה:מתרגמים לצרפתית
קטגוריה:פילוסופיות צרפתיות
קטגוריה:ילידות 1911
קטגוריה:צרפתים שנולדו ב-1911
קטגוריה:צרפתיות שנפטרו ב-1999
קטגוריה:צרפתים שנפטרו ב-1999
ביל פיטו

**אבנעזר ויליאם "ביל" פיטו** (באנגלית: **Ebenezer William "Bill" Peyto**; 14 בפברואר 1869 - 23 במרץ 1943) היה מחלוצי המתיישבים בהרי הרוקי, צייד ומדריך שבילים.

## קורות חיים
פיטו נולד בולינג, בקנט שבאנגליה. פיטו היגר לקנדה בפברואר 1887. הוא המשיך להרי הרוקי הקנדיים, שם הועסק כעובד בהקמת מסילות הברזל. בשנת 1890 הקים פיטו ביקתת עץ בסמוך לנהר בואו והיה מחלוצי המתיישבים האירופאים בהרי הרוקי הקנדיים.

פיטו שימש כמדריך בהרים, ובין השנים 1913 ועד פרישתו בשנת 1936 שימש כאחד השומרים הראשונים בפארק הלאומי באנף (למעט בשנות שירותו הצבאי במלחמת העולם הראשונה). כמדריך הוביל פיטו את אדוארד וימפר בדרכו למעבר ורמיליון. בשנת 1901, לאחר שובו ממלחמת הבורים, התחתן עם אמילי ווד (Emily Wood) מקולומביה הבריטית, ושנה לאחר מכן נולד בנו רוברט פיטו (Robert W.F. Peyto). לאחר מות אשתו בשנת 1906, עבר הבן רוברט להתגורר עם משפחתה בקולומביה הבריטית.

### שירות צבאי
* פיטו התגייס לשירות צבאי בשנת 1899, והשתתף במלחמת הבורים בגדוד הסוסים של הלורד סטרתקונה (Lord Strathcona's Horse Regiment).
* במהלך מלחמת העולם הראשונה פיטו שירת בבלגיה ובצרפת בגדוד הרכוב ה-12. פיטו נפצע ברגלו הימנית בקרב איפר השני.

### פטירתו והנצחתו
פיטו נפטר ב-23 במרץ 1943 בעיר באנף.

על שמו קרוי קרחון פיטו הנמצא על קו פרשת המים של אמריקה, ואגם פיטו.

## קישורים חיצוניים
* קורות חייו של ביל פיטו
* סיפורו של ביל פיטו, באתר 100 שנים לאלברטה
* 

## הערות שוליים

קטגוריה:חלוצים קנדים
קטגוריה:בריטים שנולדו ב-1869
קטגוריה:קנדים שנולדו ב-1869
קטגוריה:בריטים שנפטרו ב-1943
תמונות הזונדרקומנדו

**תמונות הזונדרקומנדו** הן ארבע תמונות מטושטשות שצולמו בחשאי באוגוסט 1944 בתוך מחנה הריכוז אושוויץ, והן התיעוד המצולם היחידי בסביבת תאי הגזים, המתעדות את סוף תהליך ההשמדה במחנה.

תמונות אלו, נוסף על אלבום אושוויץ (שהוא למעשה תיעוד ממקורות נאצים של תחילת התהליך במחנה), הן התיעודים המצולמים היחידים הידועים המתעדים את הליך ההשמדה שנעשה במחנה אושוויץ.

## תיאור התמונות
התמונות צולמו במרווחי זמן של רבע עד חצי שעה על ידי אסיר המחנה (אושוויץ בירקנאו) שהיה חלק מאסירי הזונדרקומנדו, המכונה אלכס, מזוהה לרוב כאלברטו ישראל אררה. שתי תמונות צולמו מתוך תא הגז ושתיים מחוצה לו. מכיוון שצילם מן הברך, לא היה יכול לדייק. סרט הצילום של התמונות הוברח בידי המחתרת הפולנית בתוך משחת שיניים.

התמונות מוספרו על ידי מוזיאון אושוויץ בירקנאו במספרים 280–283.
* תמונות 280–281, מראות את שריפת הגופות בבור אש, אלה נלקחו מתוך התא, ורואים בהן את החלון או את הדלת מתוכן צולמו.
* תמונה 282 מראה קבוצת נשים בדרך לתא הגזים.
* תמונה 283 מראה את העצים עקב חוסר דיוק (הצלם אחז את מצלמתו בגובה הירך).

## צילום התמונות
התמונות צולמו על ידי אסיר יווני שכונה בשם אלכס, מזוהה לרוב בתור אלברטו ישראל אררה, שהיה רב חובל בחיל הים היווני ופרטיזן יווני, שם הקוד שלו היה אלקוס אלכסנדרידיס. אסירים נוספים בזונדרקומנדו של משרפה 5 היו אלטר פיינזילברג (נודע גם בשם סטניסלב ינקובסקי), האחים יוסל ושלמה דרגון, ודוד שמולבסקי עזרו להשיג ולהחביא את המצלמה, ולהשגיח על הצילום.

פיינזילנברג נזכר כי המצלמה נראתה כמו לייקה גרמנית. הוא העיד כי החביא אותה בדלי, פיינזילברג תצפת על גג המשרפה כאשר אלכס צילם את התמונות והדגיש כי כל חמשת האסירים, אף על פי שאלכס לחץ על כפתור הצילום, פעלו יחד והיו נוכחים. במחקרו המקיף אודות תאי הגזים במחנה ההשמדה אושוויץ של ז'אן-קלוד פרסאק, שנעשה ב-1987, העיד פיינזילברג כי התמונות נלקחו במרווחי זמן של רבע עד חצי שעה, דרך המסגרת השחורה של הדלת או החלון (כנראה הדלת) של תא הגז (דבר הנראה בתמונות מספר 280–281).

## הברחת סרט הצילום
סרט הצילום הוברח מהמחנה על ידי המחתרת הפולנית, בתוך שפופרת משחת שיניים על ידי הלנה דנטון, שעבדה בקפיטרייה של אנשי האס-אס. לסרט הצילום הוצמד פתק בו היה רשום התאריך 4 בספטמבר 1944, וחתום בו "Stakło", שמו הבדוי של אסיר המחנה סטניסלב קלודז'ינסקי מהמחתרת הפולנית, שביקשו לשלוח את התצלומים ל"טל", שמה הבדוי של תרזה לאסוצקה-אסטרייכר, חברת המחתרת בקרקוב, בו היה כתוב:

## קישורים חיצוניים

* Franziska Reiniger, Inside the Epicenter of the Horror – Photographs of the Sonderkommando, יד ושם .

## הערות שוליים

קטגוריה:השואה: תצלומים
קטגוריה:אושוויץ: תיעוד
קטגוריה:זונדרקומנדו